《天平山白云泉》
宋代·钱藻

白云岩静最深隈，泉溜泓溶石窦开。
宿雾不生澄晓月，残风轻漾蛰寒雷。
源从天汉星边落，流自鳌峰海上回。
莫谓无心事奔注，曾随霖雨下山来。

作者简介：（1022—1082）临安人，寓居苏州，字醇老。钱明逸从子。仁宗皇祐五年进士。复中制科。为秘阁校理。三上书乞慈圣后归政。历枢密直学士、知开封府，为政简静有条理，不肯循私取显。官终翰林侍读学士、知审官东院。